סמל המועדון בין 2012 לבין 2021
**מועדון הכדורגל מונטריאול** (בצרפתית: **Club de Foot Montréal**), ובקיצור **מונטריאול** (בצרפתית: **CF Montréal**), הוא מועדון כדורגל מקצועי קנדי מהעיר מונטריאול שבקוויבק, קנדה, המשחק במחוז המזרחי של ליגת ה-MLS. המועדון נוסד לראשונה בשנת 1992 בשם **מונטריאול אימפקט** (בצרפתית: **Impact de Montréal**, באנגלית: **Montreal Impact**). המועדון זכה בזיכיון הרחבה בליגת ה-MLS בשנת 2010, והתחיל לשחק בליגה בשנת 2012, כקבוצה הקנדית השלישית בליגה. המועדון שינה את שמו לשם הנוכחי ב-14 בינואר 2021‏.

בשנת 2015, מונטריאול הפך למועדון ה-MLS השני, ולמועדון הקנדי הראשון, שעלה לשלב גמר ליגת האלופות של CONCACAF, תחת שם המפעל הנוכחי מאז 2008, ובגמר הפסיד המועדון בסיכום שני משחקי הגמר נגד קלוב אמריקה. מונטריאול זכתה במפעל האליפות הקנדית בשנים 2013, 2014 ו-2019. המועדון משחק את משחקי הבית באצטדיון סאפוטו.

היסטוריה
--------

### טרם ההצטרפות לליגת ה-MLS

סמל הקבוצה בין 1992 לבין 2011
אצטדיון הקבוצה ב-2012
הקבוצה נוסדה בדצמבר 1992 על ידי איש העסקים ג'ואי סאפוטו, בליגת ה-APSL, שם שיחקה עד שנת 1994. בין עונות 1995-1999 שיחקה הקבוצה בליגת ה-A-League, עד שבעונת 1999 פרשה הקבוצה מהליגה עקב סכסוכים בין הנהלת הקבוצה להנהלת הליגה. בעונת 2000 חזרה הקבוצה לליגה, אך הגיעה למצב של חדלות פרעון במהלך עונת 2001. הבעלים הראשון, סאפוטו, שיקם את הקבוצה והקים אותה מחדש כמלכ"ר בבעלות מדינת קוויבק ובבעלותו. הקבוצה המשיכה לשחק בליגה, ששינתה את שמה מספר פעמים במהלך השנים, עד שהפכה לליגת ה-USL. בעונת 2010 שיחקה הקבוצה בליגת ה-USSF, שהציגה קבוצות מה-USL וגם מהליגה שאליה התכוונו האימפקט להצטרף, ה-NASL. בעונת 2011 הצטרפה הקבוצה סופית ל-NASL. ב-2010 הוענק לקבוצה זיכיון MLS, ובעונת 2012 הצטרפה לליגה כישות משפטית שונה מהקבוצה ששיחקה ב-NASL, אך שמרה על שמה וסמלה.

אצטדיון הקבוצה מהקמתה עד 2008 היה **אצטדיון CSCR** בעיר. לקבוצה הייתה גם קבוצת מילואים מ-2006 עד 2010, שנקראה "**התקפת שלושת הנהרות**" (צרפתית: **Trois-Rivières Attak**) ושיחקה בליגת הכדורגל הקנדית (CSL). בשנת 2010 הקימה הקבוצה מחלקת נוער שייתרה את השימוש בקבוצת מילואים, והתקפת שלושת הנהרות נסגרה.

הקבוצה זכתה באליפויות בעונות 1994, 2004 ו-2009, כשהיא מסיימת את העונה הסדירה במקום הראשון בעונות 1995-97 ברציפות ובעונות 06–2003 ברציפות, אך מצליחה לזכות באליפות ובראשות הטבלה בעונה הסדירה יחד רק בעונת 2004. האימפקט הודחו מהפלייאוף ארבע פעמים בידי יריבתם רוצ'סטר ריינואוס, עד שלבסוף ניצחו אותם בגמר הפלייאוף של אותה עונת שיא ב-2004.

האימפקט זכו בגביע הסוחרים הקנדי בין 2002 ל-2008 ברציפות, כשהזכייה האחרונה העניקה לה כרטיס כניסה למוקדמות ליגת האלופות של CONCACAF, בפעם הראשונה בתולדותיה, עקב הקמתה מחדש של התאחדות הכדורגל הקנדית ושינוי המבנה של הליגה. מ-2009 שינה המפעל את שמו לאליפות הקנדית, והאימפקט לא זכו בו עד מעברם ל-MLS. במוקדמות ניצחו האימפקט את קבוצת ריאל אסטלי מניקרגואה (1-0 בסיכום שני המשחקים) והעפילו לליגת האלופות. בליגת האלופות סיימה הקבוצה את שלב הבתים במקום השני, אחרי מאזן של 1-1-1. בשלב שמינית הגמר פגשה מונטריאול את קבוצת סנטוס לגונה המקסיקנית, וניצחה אותה 0–2 במפגש הראשון, שנערך באצטדיון האולימפי במונטריאול שבו נכחו מספר שיא של 55,571 צופים. במפגש השני ניצחה סנטוס בתוצאה 2–5, והדיחה את האימפקט, אחרי שאלו הובילו 1–2 במחצית.

בנובמבר 2009 הודיעה הקבוצה על כוונתה להצטרף לליגה חדשה, ה-NASL, אך הקמת הליגה נדחתה בשנה עקב סכסוך של הקבוצות המקימות וה-USL, והוקמה ליגה זמנית שנקראה USSF, שבה שיחקו קבוצות משתי הליגות. בעונת 2011 עברה הקבוצה סופית לליגת ה-NASL, ובעונת 2012 מימשה את הזיכיון שניתן לבעליה והפכה לקבוצת MLS המשחקת באזור המזרחי של הליגה, ולקבוצה הקנדית השלישית בתולדות הליגה, אחרי מועדון הכדורגל טורונטו וקבוצת ונקובר וייטקאפס.

### עידן ה-MLS

###### קבלת הזיכיון

הרעיון לתת לאימפקט זיכיון לשחק בליגת ה-MLS ניתן לקבוצה לאחר הקמת האצטדיון החדש, אצטדיון סאפוטו, שמכיל יותר מ-20,000 מקומות, ב-2008. אף על פי שלמועדון הכדורגל טורונטו היה חוזה על בלעדיות של קבוצה מקנדה בליגה עד 2009, כשה-MLS פרסמה את רשימת הקבוצות המועמדות להצטרף לליגה אחרי עונת 2011 - הרשימה כללה את האימפקט.

לעומת כל האמור, הקבוצה לא נכללה ברשימה הסופית של הקבוצות המרחיבות, אך לאחר שהוייטקאפס מוונקובר קיבלו רישיון ב-2009, בעלי הקבוצה שלח בקשה נוספת לזיכיון, שהתקבלה, ובעונת 2012 התחילה הקבוצה לשחק ב-MLS. רוב הסגל הראשוני של הקבוצה הצטרף אליה במסגרת דראפט ההרחבה של שנת 2011.

###### הליגה הראשונה

את העונה הראשונה שלה ב-MLS סיימה הקבוצה במקום השביעי במזרח, עם מאזן של 12-6-16. הקבוצה רשמה שיא לצופים במשחק כדורגל בקנדה, כשלמשחק נגד לוס אנג'לס גלאקסי באצטדיון האולימפי הגיעו 60,860 צופים.

בפברואר 2013 זכתה הקבוצה בטורניר הכדורגל הקלאסי ע"ש וולט דיסני שנערך בדיסניוורלד בפלורידה, התואר הראשון של הקבוצה במיתוגה החדש כקבוצת MLS. במאי אותה שנה זכתה מונטריאול לראשונה באליפות הקנדית במתכונתה החדשה, תואר גדול ראשון, שגם העניק לה את המקום הקנדי בליגת האלופות של CONCACAF. הקבוצה סיימה את הליגה במקום החמישי במזרח, המוביל לפלייאוף, עם מאזן של 14-7-13. בפלייאוף הפסידה הקבוצה ליוסטון דינמו בסיבוב הנוקאאוט הראשון.

בליגת האלופות של 2013/14 סיימה הקבוצה את שלב הבתים במאזן של 2-0-2, אך לא העפילה לשלב הבא בשל הפרש שערים.

האצטדיון האולימפי במונטריאול לפני גמר ליגת האלופות של CONCACAF של 2014/15
בעונת 2014 זכתה הקבוצה באליפות הקנדית בפעם השנייה ברציפות, וקיבלה שוב כרטיס לליגת האלופות. את העונה הסדירה הבאה ב-MLS סיימו האימפקט עם מאזן של 6-10-18, המאזן הגרוע בליגה. לעומת העונה הנוראית ב-MLS, קמפיין ליגת האלופות של 2014/15 היה הצלחה גדולה עבור הקבוצה. את שלב הבתים סיימה הקבוצה עם מאזן של 3-1-0, כשהיא מתקדמת ל"שלב האליפות", שבו דורגה במקום הרביעי מתוך שמונה. בשמינית הגמר שיחקו האימפקט נגד קבוצת פצ'וקה המקסיקנית, שאיתה סיימה בתוצאה של 3-3 בסיכום שני המשחקים, אחרי 2-2 במשחק הראשון ו-1-1 בשני, אך העפילה לשלב הבא עקב יתרון בשערי חוץ. בשלב חצי הגמר פגשה הקבוצה את אלחוולנסה הקוסטה ריקנית, שאותה ניצחה 0–2 בבית והפסידה לה 2–4 בחוץ, אך שוב עברה שלב בשל שערי חוץ. בשלב הגמר פגשו האימפקט את אמריקה המקסיקנית, וסיימה בתוצאת תיקו 1-1 איתה באצטדיון האצטקה במקסיקו סיטי, אך הפסידה לה בתוצאה 2–4 בבית, מול 61,004 צופים.

בעונת 2016 סיימו האימפקט במקום החמישי במזרח, ובפלייאוף ניצחו בשני הסיבובים הראשונים את די.סי. יונייטד ואת ניו יורק רד בולס, אך הפסידו ליריבה טורונטו בגמר המזרח בתוצאה כוללת של 7-5, על אף שניצחו במשחק הראשון 3-2. בשלוש העונות הבאות סיימה הקבוצה ממונטריאול במקום השביעי ומטה בקונפרנס וזכתה פעם אחת באליפות הקנדית.

תארים
-----

***טרום-MLS***:

* **USL**:
	+ אליפות (2): 2004, 2009
	+ אליפות החטיבה הצפון-מזרחית (2): 1997, 2003
	+ אליפות החטיבה המזרחית (2): 2004
* **APSL**:
	+ אליפות (1): 1994
* **גביע הקומישינר**:
	+ זכייה (5): 1995, 1996, 1997, 2005, 2006
	+ סגנות (2): 2003, 2004
* **גביע הסוחרים**:
	+ זכייה (7): 2002, 2003, 2004, 2005, 2006, 2007, 2008
* **הגביע הקנדי-אמריקאי**:
	+ זכייה (3): 1998, 2003, 2004
* **גביע מונטריאול**:
	+ זכייה (1): 2001

***MLS***:

* **ליגת האלופות של CONCACAF**:
	+ **סגנות** (1): 2014/15
* **האליפות הקנדית**:
	+ **זכייה** (2): 2013, 2014
	+ **סגנות** (1): 2015
* **טורניר הכדורגל הקלאסי ע"ש וולט דיסני**:
	+ **זכייה** (1): 2013

סטטיסטיקות
----------

| עונה | העונה הסדירה ב-MLS | מקום | פלייאוףגביע ה-MLS | האליפותהקנדית | ליגת האלופות שלCONCACAF |
| --- | --- | --- | --- | --- | --- |
| מ | נ | ה | ת | שז | שח | נק | א | ל |
| 2012 | 34 | 12 | 16 | 6 | 45 | 51 | 42 | 7 | 12 | *לא העפילה* | חצי הגמר | *לא העפילה* |
| 2013 | 34 | 14 | 13 | 7 | 50 | 49 | 49 | 5 | 11 | הסיבוב הראשון | אלופה | שלב הבתים |
| 2014 | 34 | 6 | 18 | 10 | 38 | 58 | 28 | 10 | 19 | *לא העפילה* | אלופה | סגנית |
| 2015 | 34 | 15 | 13 | 6 | 48 | 44 | 51 | 3 | 7 | חצי גמר המזרח | סגנית | *לא העפילה* |
| 2016 | 34 | 11 | 11 | 12 | 49 | 53 | 45 | 5 | 11 | גמר המזרח | חצי הגמר | *לא העפילה* |
| 2017 | 4 | 0 | 1 | 3 | 5 | 6 | 3 | 9 | 17 | - | חצי הגמר | *לא העפילה* |

***הערה:** רק שערים בעונה הסדירה של ה-MLS נספרו.*

שחקנים
------

### סגל נוכחי

נכון ל-24 במרץ 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | קנדהקנדה | שוער | סבסטיאן ברזה  |
| 2 | קניהקניה | קשר | ויקטור וניאמה  |
| 3 | קנדהקנדה | מגן | כמאל מילר  |
| 4 | צרפתצרפת | מגן | רודי קמאצ'ו  |
| 5 | איטליהאיטליה | מגן | גבריאלה בורדו  |
| 6 | קנדהקנדה | קשר | סמואל פיאטה  |
| 7 | מצריםמצרים | קשר | אחמד חמדי  |
| 8 | ארצות הבריתארצות הברית | קשר | ג'ורג'ה מיכאילוביץ'  |
| 9 | נורווגיהנורווגיה | חלוץ | ביורן יוהנסן  |
| 10 | ארגנטינהארגנטינה | קשר | ז'ואקין טורס  |
| 11 | ארצות הבריתארצות הברית | קשר | מטקו מיליצ'ביץ'  |
| 13 | ארצות הבריתארצות הברית | חלוץ | מאסון טויה  |
| 14 | ניגריהניגריה | חלוץ | סונוסי איברהים  |
| 15 | קנדהקנדה | מגן | זקארי ברול-גילר  |
| 16 | קנדהקנדה | מגן | יואל וטרמן  |

 |  | 

| מס' |  | עמדה | שם |
| --- | --- | --- | --- |
| 18 | מרוקומרוקו | קשר | רידה זוהיר  |
| 19 | קנדהקנדה | מגן | זורהאן באסונג  |
| 21 | פינלנדפינלנד | קשר | לאסי לפאיינן  |
| 22 | קנדהקנדה | מגן | אליסטאיר ג'ונסטון  |
| 23 | סיירה לאוןסיירה לאון | חלוץ | קיי קמארה  |
| 24 | ארצות הבריתארצות הברית | שוער | לוגן קטרר  |
| 26 | איסלנדאיסלנד | מגן | רוברט תורקלסון  |
| 28 | קנדהקנדה | קשר | איסמאל קונה  |
| 29 | קנדהקנדה | קשר | מת'ייה שויניירה  |
| 30 | הונדורסהונדורס | חלוץ | רומל קיוטו  |
| 33 | קנדהקנדה | מגן | קאסן פרדיננד  |
| 34 | קנדהקנדה | קשר | תומאס גירלדו  |
| 36 | קנדהקנדה | קשר | ניית'ן-דילן דאליבה  |
| 41 | קנדהקנדה | שוער | ג'יימס פנטמיס  |

 |

### שחקנים בולטים בעבר ובהווה

* חוף השנהבחוף השנהב דידייה דרוגבה
* איטליהאיטליה אלסנדרו נסטה
* קנדהקנדה מאורו ביילו
* קנדהקנדה נביו פיזוליטו
* קנדהקנדה פטריס ברנייר
* ארצות הבריתארצות הברית אוון בוש
* ארגנטינהארגנטינה לאונרדו די לורנזו
* קנדהקנדה ניק דה סאנטיס
* צרפתצרפת חסון קמארה
* קנדהקנדה גבריאל ג'רוויס
* קנדהקנדה סיימון גאטי
* ברזילברזיל חוזה רוברטו גומז סנטנה
* בלגיהבלגיה לורן סימאן

קישורים חיצוניים
----------------

ויקישיתוף מדיה וקבצים בנושא **מונטריאול** בוויקישיתוף
* אתר האינטרנט הרשמי של מונטריאול
* מונטריאול, ברשת החברתית פייסבוק

* מונטריאול, ברשת החברתית טוויטר

* מונטריאול, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu

הערות שוליים
------------

1. ↑  "Club de Foot Montréal: Team unveils new name and brand identity". *MLSSoccer.com*. MLS Digital. 14 בינואר 2021. נבדק ב-19 בינואר 2021. `{{cite news}}`:  (עזרה)
2. ↑  Straus, Brian (14 בינואר 2021). "CF Montreal, Thierry Henry and the Impact of a Rebrand". *Sports Illustrated*. נבדק ב-19 בינואר 2021. `{{cite news}}`:  (עזרה)
3. ↑  שון פארל, קהל גדול הגיע לצפות בכדורגל חורפי במונטריאול, אתר יאהו! ספורט, 25 בפברואר 2009
4. ↑  60,680 צופים בתיקו 1-1 בין האימפקט ל-ל.א. גלאקסי, האתר הרשמי של הקבוצה, 5 בדצמבר 2012

  


| MLS |
| --- |
| המחוז המזרחי | אורלנדו סיטי • אטלנטה יונייטד • אינטר מיאמי • די. סי. יונייטד • טורונטו • מונטריאול • ניו אינגלנד רבולושן • ניו יורק סיטי • ניו יורק רד בולס • סינסינטי • פילדלפיה יוניון • קולומבוס קרו • שארלוט • שיקגו פייר |
| המחוז המערבי | אוסטין • דאלאס • ונקובר וייטקאפס • יוסטון דינמו • מועדון הכדורגל לוס אנג'לס • לוס אנג'לס גלאקסי • מינסוטה יונייטד • נאשוויל • סיאטל סאונדרס • סן חוזה ארת'קווייקס • ספורטינג קנזס סיטי • פורטלנד טימברס • קולורדו ראפידס • ריאל סולט לייק |
| קבוצות עתידיות | סנט לואיס סיטי • סקרמנטו רפאבליק |
| קבוצות עבר | צ'יבאס ארצות הברית • טמפה ביי מיוטיני • מיאמי פיוז'ן |
| שונות | גביע ה-MLS • מגן האוהדים • משחק האולסטאר • USSF • גביע ארצות הברית הפתוח • הסופרדראפט |